
Z A P I S N I K
9. sjednice Vijeća Mjesnog odbora Donja Dubrava,

održane 25. veljače 2026.

u objektu mjesne samouprave „Ivan Mažuranić“, Vrpoljska 10,

s početkom u 18:00 sati

NAZOČNI ČLANOVI VIJEĆA:

Gelo Hrvoje, Höenig Albina, Požgajec Branko, Sunara Davorka, Šafranić Dorotea i Šimun Marina.
NENAZOČNI ČLANOVI VIJEĆA:

Belec Darijen.
Predsjedava Marina Šimun, predsjednica Vijeća.

Zapisnik vodi: Marina Šimun.

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 8. sjednice Vijeća, održane 28. siječnja 2026.
Predsjednica predlaže dopunu dnevnog reda:

· Zaključak o prijedlogu otkupa zemljišta oznake k.č. 9259/5 k.o. Donja Dubrava – donošenje zaključka
· Zaključak o prijedlozima redovnog održavanja asfalterskog programa nerazvrstanih cesta na području MO Donja Dubrava – donošenje zaključka
Vijeće jednoglasno prihvaća dopunu dnevnog reda.


Na prijedlog predsjednice Vijeće jednoglasno utvrđuje

D N E V N I   R E D

1. Prijedlog Izvješća o radu Vijeća Mjesnog odbora Donja Dubrava u 2025.g.
2. Zaključak o prijedlogu otkupa zemljišta oznake k.č. 9259/5 k.o. Donja Dubrava – donošenje zaključka
3. Zaključak o prijedlozima redovnog održavanja asfalterskog programa nerazvrstanih cesta na području MO Donja Dubrava – donošenje zaključka
4. Pitanja, prijedlozi i obavijesti.

Ad 1. 


Članovi Vijeća primili su pisani materijal uz poziv.

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Gelo Hrvoje, Höenig Albina, Požgajec Branko, Sunara Davorka, Šafranić Dorotea i Šimun Marina.

Vijeće jednoglasno donosi

IZVJEŠĆE O RADU
VIJEĆA MJESNOG ODBORA DONJA DUBRAVA U 2025.
(Tekst Izvješća prilaže se ovom zapisniku i njegov je sastavni dio.)

Ad 2. 

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Gelo Hrvoje, Höenig Albina, Požgajec Branko, Sunara Davorka, Šafranić Dorotea i Šimun Marina.

Vijeće jednoglasno donosi

Z A K LJ U Č A K
o prijedlogu otkupa zemljišta oznake k.č. 9259/5 k.o. Donja Dubrava
1. Vijeće je raspravljalo o prijedlogu za otkup zemljišta oznake k.č. 9259/5 k.o. Donja Dubrava  u svrhu pokretanja projekta izgradnje pumptrack poligona na navedenoj parceli uz Štefanovečku cestu.
2. Predlaže se da Grad Zagreb otkupi suvlasnički dio 512/525 od REPUBLIKE HRVATSKE na k.č. 9259/5 u svrhu pokretanja projekta izgradnje pumptrack poligona na parceli oznake k.č.br. 9259/5 uz Štefanovečku cestu.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 3. 


Predsjednica usmeno obavještava nazočne o predmetu rasprave i odlučivanja.

Obavještava prisutne da je održana koordinacija predsjednika VGČDD s predsjednicima VMO-a. Predloženo je da se zbog nedostatka sredstava za MO-e svake godine uredi po jedna ulica čije je uređenje neophodno za normalno funkcioniranje prometa i svakodnevni život stanovnika. Belomanastirska ulica bila je predložena za asfaltiranje a GU za MS, promet, komunalno redarstvo, CZ i sigurnost nas obavijestilo da VIO ima u planu za 2026.g. izgradnju kanalske mreže u Belomanastirskoj ulici. 

Stoga se predlaže da se Vijeće može usuglasiti da se predmetna sredstva mogu preusmjeriti za asfaltiranje ulice Aleja javora od Ulice breza do Ulice platana. 


U raspravi sudjeluju: Gelo Hrvoje, Höenig Albina, Požgajec Branko, Sunara Davorka, Šafranić Dorotea i Šimun Marina.

Vijeće jednoglasno donosi

Z A K LJ U Č A K
o prijedlozima redovnog održavanja asfalterskog programa nerazvrstanih cesta
 na području Mjesnog odbora Donja Dubrava

1. Predlaže se da se sredstva iz redovnog održavanja asfalterskog programa nerazvrstanih cesta Plana malih komunalnih akcija Mjesnog odbora Donja Dubrava u 2026.g. preusmjere za asfaltiranje ulice Aleje javora od Ulice breza do Ulice platana.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

          Ad 4. Pitanja, prijedlozi i obavijesti

Predsjednica, nastavno na prethodno zaprimljene upite, obavještava članove Vijeća o:

· brojnim upozorenjima i zahtjevima stanovnika Banatske ulice, Štefanovečke ceste i Štefanovečkog zavoja, kao i sudjednih ulica, o brojnim nepravilnim parkiranjima, velikoj brzini vozila i nemogućnosti sigurnog kretanja pješaka te se, nastavno na isti, traži aktivniji, svakodnevni angažman komunalnog redara na način da se više vremena provede na terenu, odnosno u navedenim ulicama, te da se kažnjava nepropisna parkirana vozila. Navedeni problem osobito je izražen u Banatskoj ulici te ulici Štefanovečki zavoj u kojima je sigurno kretanje pješaka u potpunosti onemogućeno.
 

· Razgovoru s predsjednikom VGČ Donja Dubrava tijekom sjednice VGČ od 25. veljače 2026. vezanome uz problematiku ulice Štefanovečki zavoj, nedostatak pločnika u navedenoj ulici, uskoj cesti nedovoljnoj za sigurno kretanje vozila i pješaka, te opasnostima koje loša prometna regulacija izaziva. Traži se žurno uvrštenje uređenja spomenute ulice na listu kapitalnih projekata i njezino žurno uređenje te, sukladno istome, kompletno nova prometna regulacija okolnih ulica, s posebnim naglaskom na Štefanovečku cestu i Banatsku, sve zbog osiguravanja sigurnosti prometa, kako pješaka, tako i vozila, s posebnim naglaskom na sigurnost djece koja pohađaju DV Ivane Brlić Mažuranić i OŠ Marije Jurić Zagorke, a koje se nalaze u Štefanovečkoj cesti i okruženju kompletno nesigurnih i prometno izuzetno loše riješenih gore spomenutih i neposredno povezanih ulica.

· O brojnim nepropisno parkiranim vozilima na izlasku Kanarinske ulice i Banatske ulice na Aveniju Dubrava koja ugrožavaju sigurno prometovanje vozila i pješaka. Navedeno  je izuzetno izraženo posebno u popodnevnim i večernjim satima kada je i vidljivost smanjena. Traži se aktivniji angažman komunalnog redara u svrhu kažnjavanja vlasnika nepropisno parkiranih vozila koji svoja vozila parkiraju na samom uglu, odnosno izlasku/ulasku na/iz Avenije Dubrava u/iz spomenute dvije ulice.

S obzirom da nije bilo pitanja i prijedloga predsjednica zaključuje sjednicu.

Dovršeno u 19,00 sati.

KLASA: 024-08/26-003/440
URBROJ: 251-13-11-6/004-26-2
Zagreb, 25. veljače 2026.
Zapisnik sastavila:

Marina Šimun

PREDSJEDNICA VIJEĆA

Mjesnog odbora Donja Dubrava

Marina Šimun

